CELEX: 62017TN0830
Language: bg
Date: 2017-12-22 00:00:00
Title: Дело T-830/17: Жалба, подадена на 22 декември 2017 г. — Szentes/Комисия

19.2.2018   
            
            
               BG
            
            
               Официален вестник на Европейския съюз
            
            
               C 63/20
            
         Жалба, подадена на 22 декември 2017 г. — Szentes/Комисия
   (Дело T-830/17)
   (2018/C 063/27)
   Език на производството: френски
   
      Страни
   
   
      Жалбоподател: Gyula Szentes (Люксембург, Люксембург) (представител: F. Moyse, avocat)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението от 24 февруари 2017 г. и ако счете за необходимо — да отмени също така и акта, с който се отхвърля административната жалба на жалбоподателя от 29 септември 2017 г.;
            
         
               —
            
            
               да осъди Комисията да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага четири основания.
   
               1.
            
            
               Първото основание е изведено от незаконосъобразност на обявлението за конкурс. Жалбоподателят поддържа, че член 6.4 от приложение III, който изключва възможността да бъдат уважени молбите за преразглеждане, подадени с оглед на оспорване на преценката на конкурсната комисия, е незаконосъобразен, тъй като противоречи на правото на ефективни правни средства за защита, предвидено в член 47 от Хартата на основните права на Европейския съюз. Тъй като обжалваното решение се основава на тази разпоредба, то също е незаконосъобразно.
            
         
               2.
            
            
               Второто основание е изведено от нарушение на задължението за мотивиране. В обжалваното решение се цитират единствено откъси от съдебната практика и не се предоставя списъкът на критериите за подбор, който е бил изготвен от конкурсната комисия преди да започне да оценява кандидатурите.
            
         
               3.
            
            
               Третото основание е изведено от изопачаване на фактите и от явна грешка в преценката. В тази връзка жалбоподателят отправя критика по отношение на начина, по който конкурсната комисия е оценила данните, съдържащи се в кандидатурата.
            
         
               4.
            
            
               Четвъртото основание е изведено от нарушение на обявлението за конкурс. Жалбоподателят твърди, че конкурсната комисия не е съпоставила различните части на кандидатурата с цел да прецени дали жалбоподателят отговаря на едно от условията за допускане до конкурса.